Woord: venue | Maroela Media
Gebruikers van Afrikaans struikel soms oor die gebruik van "venue" en wonder of dit 'n erkende Afrikaanswoord is.
Venue is 'n erkende leenvertaling uit Engels. Volgens VivA se adviesportaal is dié woord afkomstig van venue uit Ou Frans wat "aankoms" beteken en die Latynse venire vir "kom". Dit is deur die Taalkommissie in die AWS se 2017-weergawe opgeneem.
Plek waar 'n georganiseerde byeenkoms plaasvind; plek waar 'n onthaal/opvoering/uitvoering/konsert/kongres/ens. gehou/aangebied word: Ons soek nog na 'n geskikte venue vir die konferensie en gepaardgaande uitstallings. • Die feesprogram en 'n kaart waarop die feesvenues aangedui word, kan van die webwerf afgelaai word.